संस्कृत में मय जिस शब्द के साथ जुड़ जाता है उसका अर्थ, उससे युक्त या,सहित या भरेहुए से होता है, जैसे अन्नमय, प्राणमय, मनोमय इत्यादि। जल से भरा हुआ कहें या जलमय, बात एक ही है। दया से युक्त कहें या दयामय –कोई अंतर नहीं है। मज़े की बात यह है कि ‘मय’ अरबी भाषा में भी सहित के अर्थ में प्रयोग होता है जिसे हिन्दी-उर्दू में भी अपना लिया गया है। कौन नहीं जानता कि आतंकवादी ‘मय दलबल के’ आते हैं और हमला कर देते हैं।